Brodiaea

Brodiaea er ei slekt med flerårige urter i aspargesfamilien. 

De har knoll og 1–6 grunnstilte, linjeformede blad. Blomsterstengelen er uten blad, og blomstene sitter i en skjerm. Det er seks blomsterdekkblad; de ytre tre er smalere enn de indre. Det er tre fertile pollenbærere som sitter motsatt de indre blomsterdekkbladene og tre sterile pollenbærere (staminodier) som sitter motsatt de ytre blomsterdekkbladene. Staminoidene ligner på små blomsterdekkblad. Frukten er en kapsel med svarte frø.

Brodiaea er utbredt i vestlige Nord-Amerika fra Britisk Columbia til Baja California. Elleve av artene er endemiske for California. Noen arter dyrkes i hager, der de blomstrer på forsommeren, seinere enn de fleste andre løk- og knollvekster. Mange arter som tidligere ble regnet til Brodiaea er nå flyttet til andre slekter; dette gjelder blant annet Ipheion uniflorum og flere arter i Triteleia.

Kilder

Eksterne lenker 
 

Aspargesfamilien